OpenLLM-France/wikimedia huggingface dataset:
# Steve Holley

Stephen Jeffrey Holley (Londres, Ingalaterra, 1954) musikari britainiarra ezaguna da. Beste lanen artean, 1978tik 1981 arte, Paul McCartneyk sortutako Wings taldearen bateria-jotzailea izan zen.

## Biografia

Holley haurtzarotik ezagutu zuen musikaren mundua. Aita, Jeffrey Holley, swing talde batean aritu zen; talde berean, ama, Irene, abeslaria zen. Hasiera batean piano ikasi zuen baina laster baztertu zuen musika-tresna hori buru belarri bateria jotzeko.
Haren ibilbidean musikari ospetsu askorekin lan egin du, besteak beste, Paul McCartney, Elton John, Kiki Dee, G.T. Moore & The Reggae Guitars, Joe Cocker, Ian Hunter, Tommy Shaw, Julian Lennon, Dar Williams, Richard Barone, Ben E. King, Chuck Berry...

## Diskografia

* The Reluctant Dog (2003)

## Kolaborazioak

* A Single Man - Elton John (1978)
* Jump Up - Elton John (1982)
* Valotte - Julian Lennon (1984)
* No Sound But a Heart - Sheena Easton (1987)
* Night Calls - Joe Cocker (1991)

## Erreferentziak

* ↑ https://web.archive.org/web/20110207193802/http://pearldrum.com/Artists/Drumset-Artists.aspx?id=50
* ↑ http://www.chillbone.com/steve-holley.html

## Kanpo estekak

* (Ingelesez):Elkarrizketa, 2010/02/24.
* Datuak: Q3498955
# Steve Irwin

Stephen Robert “Steve” Irwin (1962ko Otsailaren 22 - † 2006ko Irailaren 4), Krokodilo-ehiztaria ezizenez ere ezaguna (The Cocodrile Hunter ingelesez), Australiako naturalista eta telebistako aurkezle famatu bat zen. The Crocodile Hunter telebistako dokumental serieak (ETB 1en Krokodilo ehiztaria izenburuarekin emana) ospea ekarri zion. Gainera, Australia Zoo deituriko zooa —Steveren gurasoek sortua— zuzendu zuen, Beerwah herrian (Queensland, Australia).

## Heriotza

2006ko Irailaren 4an, Steve urpeko igeriketan ari zela, bularrean eztena sartu zion Dasyatidae familiako arraia batek, eta hantxe hil zen.
Ondoan zihoan kameralariak grabatu zuen heriotza. Steveren ekoizle John Staintonen arabera, Steve arraiaren gainera igo zen, eta arraiak isatsa jaso, bularrean kolpatu eta bihotza zeharkatu zion.

## Kanpo estekak

* (Ingelesez) Steve Irwinen webgunea
* Datuak: Q126513
* Multimedia: Steve Irwin / Q126513
# Smash (tenisa)

Tenisean smash bat (errematea) buruaren gainetik egiten den kolpea da, sakearen antzeko mugimenduarekin. Oro har, indar handiz jo daiteke nahiko modu seguruan, eta askotan tiro erabakigarria izaten da. Gehienak saretik hurbil egiten dira, edo kantxaren erdian, pilotaren pikea baino lehen. Behar adinako altuerarik izan ez zuen aurkariak egindako globoari erantzuten dio. Oinarri-lerrotik ere egin daiteke, pikearen ondoren, baina ez hain erabakitzailea.
Oro har, hitza aurrez-aurreko kolperako erabiltzen bada ere, alderantzizko smash-a ere egin daiteke. Zailagoa denez, ez-ohikoagoa da ikustea. Rod Laver, Guillermo Vilas eta Jimmy Connors, denak ezkertiak, beren smash ahaltsuengatik famatu egin ziren.
Pete Samprasek ospetsu egin zuen jump smash delakoa, non bolak jauzi baten erdian jotzen baitzuen. Marcelo Ríosek 1998an erregistratu zuen eseritako smash kolpea.

## Erreferentziak

* ↑ https://chile.as.com/chile/2019/11/05/videos/1572958172_148928.html

## Kanpo estekak

* Datuak: Q1371988
* Multimedia: Smash (tennis) / Q1371988
# Smaug

Smaug, Tolkienen Hobbita izeneko eleberrian agertzen den herensuge bat da.
Erdialdeko Lurraldean geratzen zen azken herensugea zela esaten zen, nanoak Ereborretik kanporatu zituena, hauen altxorra hartuz, gainera, denboraren amaierararte gordetzen saiatu zena.
Eguzkiaren Hirugarren Aroan existitu zen herensugerik handiena izan zen. Tamaina handikoa zen, gorri-urre kolorekoa, xaguzar hego handiekin eta burnizko ezkata zulaezinezko larruazal batekin. Bere puntu ahul bakarra, sabelaldea, ia erabat, harribitxi eta urrezko estalki batekin estalita zegoen, mendeetan zehar Mendi Azpiko Erresumako altxorraren gainean etzanda egon ondoren inkrustatuak.
Bilbo Zorrozabalek Hobbita eleberrian abiatutako abenturan, Smaug bihurtzen da Throrren oinordeko izan zen Thorin II.arena zen altxor bikaina berreskuratzeko gainditu beharko duten azken oztopoa.
Smaug herensugea, "Urrezkoa" urrutiko Ered Mithrimetik iritsi zen, Erdialdeko Lurraldearen iparraldean, nanoek Eguzkiaren Hirugarren Aroko 2770. urtean bildu zituzten aberastasunek erakarririk. Han, Haraneko Hiria suntsitu zuen, mendiaren ondoan, eta, ondoren, mendiaren barnean aurkitzen ziren nano guztiak hil edo ihesarazi zituen. Bi mendez, pozik lo egin zuen bere altxorraren gainean Ereborren barnean, 2941ean, Bilbok eta nanoek, bere altxorretik, Arkaren Harria lapurtu zuten arte, horrek, sutu eta berriz Esgaroth, Laku Luzeko hiria erasotzera bultzatu zuena.
Bilbo eta nanoak, onik irtetzen dira, Bard I.ak (ondoren Haraneko lehen errege izatera pasa zena), Lakuko Hiriari egindako erasoan, Smaug hil baitzuen, gezi bat, harribitxirik gabe zuen sabelaldearen zati bakarrean sartuz.

## Kanpo estekak

* Datuak: Q46302
* Multimedia: Smaug (dragon) / Q46302
# Smaug (generoa)

Smaug Cordylidae familiako narrasti genero bat da. Afrikako hegoaldean bizi dira. Izena J. R. R. Tolkien Hobbita liburuan agertzen den dragoiaren omenez jarri zioten, Smaug izena duena.

## Espezieak

* Smaug breyeri (Van Dam, 1921)
* Smaug giganteus (Smith, 1844)
* Smaug mossambicus (Fitzsimons, 1958)
* Smaug regius (Broadley, 1962)
* Smaug vandami (Fitzsimons, 1930)
* Smaug warreni (Boulenger, 1908)

## Kanpo estekak

* Datuak: Q3486900
* Multimedia: Smaug / Q3486900
* Espezieak: Smaug
# Sin señas particulares

Sin señas particulares 2020ko Fernanda Valadez mexikar zinema zuzendarien film dramatikoa da.

## Sinopsia

Oharra: Atal honek istorio osoa edo amaiera argitzen du.
Hilabeteak dira Magdalena deituriko emakumeak bere semearen aztarna galdu duela. Hilda dagoela diote batzuek. Bere kabuz deskubritu nahi du zer gertatu zaion, eta horren bila joko du.

## Aktoreak

* Mercedes Hernández: Magdalena
* David Illescas: Miguel
* Juan Jesús Varela: Magdalenaren semea
* Ana Laura Rodríguez
* Laura Elena Ibarra
* Xicoténcatl Ulloa

## Erreferentziak

* ↑ «Sin señas particulares» Berria 2021-03-13 CC BY-SA 4.0 lizentziapean.

## Kanpo estekak

* Datuak: Q98313627
# Sina Frei

Sina Frei (1997ko uztailaren 18a) Suitzako txirrindularia da.
2018ko UCI Mountain Bike Munduko Txapelketan parte hartu zuen, domina bat irabaziz.
2021eko uztailaren 27an, Freik zilarrezko domina irabazi zuen Tokioko 2020ko Udako Olinpiar Jokoetan. Bere taldekideek, Jolanda Neff eta Linda Indergandek, urrezko eta brontzezko dominak irabazi zituzten, 1936tik Olinpiar Jokoetan Suitzako lehen podiuma lortuz eta 1904az geroztik nazio batek hiru domina lortu zituen lehen aldia txirrindularitzako proba batean.

## Nazioarteko emaitzak

Olinpiar Jokoak :
| Urtea | Lekua | Domina | Lehiaketa |
| 2021 | Tokio Japonia | 02 ! | Mendiko bizikleta banaka |
| Munduko Txapelketak ||||
| Urtea | Lekua | Domina | Lehiaketa |
| 2018 | Lenzerheide Suitza | 01 ! | Mendiko bizikleta erreleboa |
| 2020 | Leogang Austria | 03 ! | Mendiko bizikleta erreleboa |
| 2021 | Val di Sole Italia | 01 ! | Mendiko bizikleta pista motza |

## Erreferentziak

* ↑ Ghost Bikes profile
* ↑ Team relay results
* 1 2 First 'Swiss podium' at Olympics since 1936. .

## Kanpo estekak

* Datuak: Q25338319
* Multimedia: Sina Frei / Q25338319
# Sinadura

Pertsonek bere burua identifikatzeko, norberak bere izen-deiturekin, eskuz egiten den marra multzoari esaten zaio sinadura; izenpea ere esaten zaio.
Sinaduretan egilearen izena besterik gabe ager daiteke, edota izenarekin batera deitura bat edo bi. Deiturak bakartuak agertzea ere gerta daiteke. Izenaren edo deituren letra bakartuak ager daitezke baita marra irakurgaitzak ere.
Ohikoa da zenbait testu-tipotan, amaiera aldera sinadura agertzea.

## Ikus, baita

* Autografoa.
* Sinadura digitala.

## Kanpo estekak

* Datuak: Q188675
* Multimedia: Signatures / Q188675
# Sin tetas no hay paraíso

Sin tetas no hay paraíso Grundy Televisiónek sortutako telesaila da, 2008 eta 2009 artean Telecincok igorri zuena.
Caracol Televisiónek sortutako izen bereko telesailean oinarritua, izugarrizko arrakasta lortu zuen Espainian.

## Sinopsia

Oharra: Atal honek istorio osoa edo amaiera argitzen du.
Catalina 17 urteko neskatoa da. Ikasle ona eta Rafael Duque umetako laguna berriro topatuko du.

## Pertsonaiak

* Amaia Salamanca: Catalina Marcos Ruiz
* Miguel Ángel Silvestre: Rafael "El Duque" Duque
* Manolo Cardona: Martín "La Roca"
* María Castro: Jessica del Río
* Thaïs Blume: Cristina Calleja
* Xenia Tostado: Vanessa Suárez
* Álex García: José Moreno
* Juan Alfonso Baptista: Guillermo Mejía
* Yuriria Del Valle: Daniela Mejía
* Fernando Andina: Pablo Santana
* Miriam Giovanelli: Sandra Barrio
* Antonio Velázquez: Iván Sierra
* Ana Álvarez: Marta Rueda
* Iker Lastra: Jorge Bergara

## Erreferentziak

* ↑ Gómez, José. (2015-3-5). «Telecinco cumple 25 años: recordamos 25 series que han marcado su historia (Parte 1)» Fórmula TV (Madril: Noxvo Editorial).

## Kanpo estekak

* Datuak: Q1248917
# Sinadelfita

Sinadelfita fosfato motako minerala da eta hematolita taldearen kidea da.

## Ezaugarriak

Sinadelfita fosfato mineralaren formula kimikoa hau da: ${\ce {Mn<sup>2+</sup>9(As<sup>5+</sup>O4)2(As<sup>3+</sup>O3)(OH)9 * 2H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Synadelphite: Mineral information, data and localities.» www.mindat.org (Noiz kontsultatua: 12-05-2019).
# Sin noticias de Dios

Sin noticias de Dios 2001eko Agustín Díaz Yanes espainiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Azken urteotan, ia arima bakar batek ere ez ditu pasatu Zerura sartzeko azterketak. Infernuan guztiz kontrakoa gertatzen da: barne berrien kopuru izugarria espazio arazoak sortzen hasten da. Itxuraz, infernuak irabazi du Ongiaren eta Gaizkiaren arteko bataila. Zeruko agintari larrituek amore emateko zorian daudenean, ama baten eskaera jasotzen dute Lurrean, bere semearen arima salbatzeko eskatzen diena, Manny Chávez, iragan nahasia duen boxeolari bat. Zeruko agintariek etsipenez hartzen dute aukera hau eta Lurrera bidaltzen dute bere aingerurik trebeena den Lola Nevado, boxeolariaren emaztetzat hartzen dena, eta bere lurraldera eramaten saiatuko da. Baina infernuko inteligentzia zerbitzuek Lola Nevadoren presentzia antzematen dute Lurrean, eta haren agenterik onena bidaltzen dute: Carmen Ramos. Biak gauza bat teoria dela eta bestea praktika ohartuko dira. Azkenean indarrak batu beharko dituzte euren helburua lortzeko. Bien bitartean, ikusiko dute gehiago dela batzen duena banatzen duena baino.

## Aktoreak

* Penélope Cruz: Carmen Ramos
* Victoria Abril: Lola Nevado
* Demián Bichir: Manny Chávez
* Gael García Bernal: Davenport
* Daniel Giménez Cacho
* Fanny Ardant: Marina D'Angelo
* Emilio Gutiérrez Caba: komisarioa
* Cristina Marcos: polizia
* Elsa Pataky
* Elia Galera

## Kanpo estekak

* Datuak: Q661422
# Sin rodeos (filma)

Sin rodeos 2018ko Santiago Segura espainiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Pazek bizitza perfektua du, itxuraz behintzat. Lana du, bikotekidea, lagunak... Baina zerbaitek huts egiten du, itota sentitzen baita. Indiako sendatzaile batengana joatea erabakiko du, eta hark belar batzuk emango dizkio tratamendu gisa. Baina edabeak nahi gabeko efektua izango du Pazengan: aurrerantzean, pentsatzen duena besterik ez du esango, gordin.

## Aktoreak

* Maribel Verdú: Paz
* Diego Martín: Gabriel
* Toni Acosta: Bea
* Rafael Spregelburd: Dante
* Bárbara Santa-Cruz: Alejandra
* Cristina Castaño: Vanessa
* Cristina Pedroche: Alicia
* Santiago Segura: Amil Narayan
* Paco Collado: Eusebio
* Daniel Medina: Tolouse

## Erreferentziak

* ↑ «Sin rodeos» Berria 2018-03-06 CC BY-SA 4.0 lizentziapean.

## Kanpo estekak

* Datuak: Q50357116
# Sina Mesdag-van Houten

Sina (Sientje) van Houten (Groningen, 1834ko abenduaren 23 – Haga, 1909ko martxoaren 20) Herbehereetako margolaria izan zen, Hagako Eskolaren partaidea. Willem Mesdag margolariarekin ezkonduta zegoen.

## Biografia

Sina zazpi seme-alabetako zaharrena zen. Aitak zerrategi handia zuen Damsterdiep-en. Bere anaietako bat, Samuel van Houten, ministroa izan zen. Willem Mesdag-ekin 1856ko apirilaren 23an ezkondu zen. Bere senarrarentzako laguntza handia izan zen Sina, batez ere gizonak bere lana uztea margotzeko erabaki zuenean. Seme bat galdu zuen, Klaas, zortzi urte zituelarik; ondoren hasi zen margotzen, 1871an. Gerkens Arnaudek marrazkiak egiten lagundu zion hasiera batean. Margolanak egiteko senarraren eta Lawrence Alma-Tademaren laguntza izan zuen. Paisaietan eta natura hiletan espezializatu zen; erretratuak ere margotu zituen.
1874an, Gerardina Jacoba van de Sande Bakhuyzen, Kate Bisschop-Swift eta Margaretha Roosenboomekin batera, "Hagako umezurtzak" margotu zuen erregeentzat. 1881an Panorama Mesdag zikloraman parte hartu zuen: lan egiten zuen bitartean senarrak bere erretratua margotu zuen panorama barruan.
Poliki-poliki bere lanek zabalkunde handiagoa ezagutu zuten. 1884an, bere paisaia bat Amsterdameko Urrezko Domina irabazi zuen. Parisen Brontzeko Domina irabazi zuen eta Melbourne]]n beste Brontzezko Domeina eskuratu zuen. Chicagoko Arte Ederren Jauregian bere lanak erakutsi zituen. 1905ean, 70 urte zituelarik, ohorezko erakusketa antolatu zitzaion Pulchri Studio erakundean.
1904ko abenduaren 21ean Oranje-Nassau Ordenaren Ofiziala izendatu zuten. 1906an Mesdag-Van Houten bikoteak urrezko ezkontza ospatu zuen. 1909ko martxoaren 20an Hagan hil zen. Oud Eik en Duinen hilerrian lurperatuta dago. Senarra ere bertan lurperatu zuten 1915ean.
Sina van Houtenek herri askotan erakutsi zituen bere lanak: Australia, Belgika, Ingalaterra, Frantzia, Italia, Austria eta Estatu Batuak. Margolariaren lanak museo desberdinetan ikus daitezke, besteak beste, Amsterdameko Rijksmuseumen, Groningen Museoan, Drents Museoan, Lambert van Meerten Museoan...

## Iruditegia

* Hagako umezurtzak, 1874.
* Artaldea mendian, 1909 ingurukoa.

## Erreferentziak

* ↑ https://artsandculture.google.com/entity/sina-mesdag-van-houten/m0h94ztr?categoryid=artist%5B%5D
* ↑ http://arcadiasystems.org/academia/cassatt12.html#mesdagS
* ↑ https://www.europeana.eu/portal/es/explore/people/44517-sina-mesdag-van-houten.html

## Kanpo estekak

* (Ingelesez):Sientje Mesdag van Houtenen biografia, Dutch RKD-Archive, Haga.
* (Ingelesez):Sientje Mesdag van Houten Amsterdameko Rijksmuseumen.
* Datuak: Q1837114
* Multimedia: Sina Mesdag-van Houten / Q1837114
# Julio Argentino Roca

Alejo Julio Argentino Roca Paz ( San Miguel de Tucuman, 1843ko uztailaren 17a - Buenos Aires, 1914ko urriaren 19a ) Argentinako politikari, militar eta estadista izan zen, 1880tik 1886ra eta 1898tik 1904ra Argentinako Nazioaren presidente izan zena. Roca 80ko belaunaldiko ordezkaririk garrantzitsuena da, eta Argentinako politika zuzendu zuen 30 urte baino gehiagoz Alderdi Autonomista Nazionalaren (PAN) bidez, 42 urtez boterean egon zen alderdia, txandakatzerik gabe, indar ezberdinekin aliantza sistema konplexuak ehunduz, "El Zorro" ezizena eman ziona.
"Basamortuaren konkista" zuzentzeagatik da ezaguna, Patagonian eta pamparen zati batean bizi ziren herri indigenen aurkako kanpaina militar batzuk, zenbait sektorek genozidiotzat jo dituztenak. Presidente gisa eman zituen bi agintaldietan, aldaketa garrantzitsu asko gertatu ziren, bereziki trenbideen eta portu-instalazioen azpiegitura-proiektu handiak; atzerriko inbertsioaren igoera, Europatik eta Asiatik eskala handiko immigrazioarekin batera; nekazaritza eta artzaintza sektoreen hedapena; eta estatuaren boterea indartzen duen legeriaren laikotasunari bultzada (hezkuntza publikoa eta erregistro zibila). Rocaren kezka nagusia, atzerri politikan, Txileren mugak ezartzea zen, zehaztasun gutxikoak zirenak. Rocak, 1881ean, Txile Bolivia eta Peruren aurkako Ozeano Bareko Gerran zegoela aprobetxatu zuen, eta, beraz, Txilerentzat, estrategikoki garrantzitsua zen bigarren fronte militar bat ez izatea. Honi esker Argentinak lurraldea irabazi zuen 1881eko ituna sinatu ondoren.

## Kanpo estekak

* Datuak: Q356659
* Multimedia: Julio Argentino Roca / Q356659
# Julio Beobide

Julio Beobide Goiburu (Zumaia, Gipuzkoa, 1891ko abenduaren 19a – 1969ko irailaren 11) eskultorea zen. Jose Maria Beobide musikagilea anaia zuen.

## Bizitza

Zumaiako San Pedro kalean jaio zen, bere aita Tiburcio Beobide irakasle baitzen bertan.
1930eko irailaren 10ean Angelita Arburuarekin (Josefa Angela Arburua Echaniz) ezkondu zen.Lau seme alaba izan zituen: Maria Pilar, Mari Carmen, Josetxo eta Manueltxo.
Artearekiko zaletasuna gaztetatik zetorkion. Frantzia eta Italian zehar ibili zen bidaiatzen, Gasteizen egin zituen eskultura ikasketak osatzeko. Uranga eta Zuloagarekin batera, hirukotea sortzen zuten. Elkarri laguntzeaz gainera, gauza asko egin zituzten batera.
1936. urtean, bere lehen erakusketa egin zuen soinen inguruan. Egurra eta zura landu zituen. Bere arte lanen artean Jesu Kristoren irudiak dira ezagunenak. Ezagunenak Zumaiako Santiago elizako Jesu Kristo, Añorgako parrokiakoa, Montevideokoa eta Toledokoak dira.
Madrilgo San Fernando akademiako kidea izan zen eta Euskalerriaren Adiskideen Elkarteko ohorezko kidea. Zumaian hil zen gaixotasun luze baten ondoren.

## Kanpo estekak

* Datuak: Q9016469
* Multimedia: Julio Beobide / Q9016469
# Julio Buitrago

Julio Buitrago Urroz (Managua; 1944 - Managua; 1969ko uztailaren 15a) Nikaraguako iraultzaile bat izan zen.
Julio Buitrago Askapen Nazionalerako Fronte Sandinistaren Zuzendaritza Nazional Historikoko kidea izan zen, Hiri Erresistentziaren antolatzailea eta lehen burua. Komandante gradua izan zuen eta "hiri erresistentziaren aita" bezala ezagutzen da.
1969ko uztailaren 15ean hil zen, Guardia Nazionaleko (GN) tropek FSLNk Frixione auzoan (Maldito auzoa ere deitua) zuen segurtasun etxearen aurka egindako erasoan, La Delicias del Volga Cuadra 1 iparraldera eta Cuadra 1 ekialdera (egungo Managua hiriko II. barrutian), delazio baten ondorioz.
FSLNren eraketan kide garrantzitsua izan zen, Kubako ildoa jarraitzearen defendatzaile sutsua, honako hau esanez:
    "Nikaraguako langile eta nekazarientzat Kuba sozialistan gure begiekin ikusi ditugun eskubideak lortzeko borrokan ari gara."

## Kanpo estekak

* Datuak: Q5955021
# Julio Cano Lasso

Julio Cano Lasso (Madril, Espainia, 1920ko urriaren 30a - ibid., 1996ko abenduaren 7a) espainiar arkitektoa izan zen. Ferragni, Libera, Vacano eta Moretti italiarren eragina du bere obrak, baita Amsterdamgo Eskolarena ere. Lehiaketa ugaritan parte hartu zuen eta askotan irabazi zuen. Aski ezagunak dira Canok eginiko Bilboko erakustazoka eta Madrilgo Valle de los Caídos (Gerra Zibilean Francoren alde borrokatu eta hildakoen omenezkoa). Etxebizitza sozialei ere arreta berezia eskaini izan zien. Arrazionalismo kutsua dute bere obra ezagun askok: Ourenseko Lanbide Unibertsitateak (1974-75) eta Madrilgo P.P.O.ren Eraikin Zentralak, adibidez. Bere azken lan aipagarrienak Santiago de Compostelako auditorioa (1986), Sevillako Exporako Espainiaren pabiloia (1992) eta Madrilgo Nationale-Nederlanden eraikina (1991) dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-09-15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3391665
* Multimedia: Julio Cano Lasso / Q3391665
# Julio Aróstegui

Julio Aróstegui Sánchez (Granada, 1939ko uztailaren 24a - Madril, 2013ko urtarrilaren 28a) espainiar historialaria izan zen, Aro Garaikidean aditua. Bere lanen artean, Espainiako historia garaikideko indarkeria politikoarekin, Espainiako Gerra Zibilarekin, karlismoarekin, langile mugimenduarekin, historiografiarekin eta memoria historikoarekin lotutako ekarpenak nabarmentzen dira. Metodologiari eta egungo munduaren historiari buruzko ekarpen garrantzitsuak ere egin zituen.
Historia Garaikideko katedraduna Madrilgo Unibertsitate Konplutentsean, unibertsitate horretako «XX. mendeko Memoria Historikoa» katedraren lehen zuzendaria izan zen. 1970eko hamarkadan irakaskuntza ertaineko irakasle izan zen Salamancako «Fray Luis de León» Institutuan. Urte batzuk geroago Euskal Herriko Unibertsitatean eta Madrilgo Karlos III.a Unibertsitatean irakasle izan zen. Historiaren eta bere ikerketa eta metodoaren arazo teorikoei arreta gehien eskaini zien historialari espainiarretako bat izan zen.

## Lan nabarmenak

* (1991). Los combatientes carlistas en la guerra civil española (1936-1939). Madril. Aportes XIX. Bi liburuki.
* (2002). Don Juan de Borbón. Madril: Arlanza Ediciones, S. A.
* (2004). La historia vivida. Sobre la historia del presente. Madril: Alianza.
* (2013). Largo Caballero. El tesón y la quimera. Madril: Debate.
* (2013). Combatientes requetés de la Guerra Civil española (1936-1939). Madril: La Esfera de los Libros. 1991ko liburuaren bertsio berrikusia.

## Erreferentziak

* ↑ (Gaztelaniaz) Martínez, Jesús Antonio. (2013/01/30). «Julio Aróstegui, historiador pionero» El País.

## Kanpo estekak

* Datuak: Q11686845
# Julio Barrenetxea

Julio Barrenetxea (Santiago, 1910eko martxoaren 13a - ib., 1979ko abenduaren 9a) idazle, diputatu eta diplomatiko txilatarra izan zen.

## Bizitza

Julio Cesar Barrenetxea kazetariaren semea zen. Zuzendaritza ikasketak hasi zituen Txileko Unibertsitate Katolikoan, baina lehenengo urtean utzi zuen. Hurrengo urtean, Txileko Unibertsitatean hasi zituen zuzendaritzako ikasketak.
Txileko Unibertsitateko himnoko letraren idazlea da. Carlos Ibañez del Campo-ren kontrako diktaduraren kontra laster azaldu zen.
1930. urtean, Txileko Unibertsitateko Ikasleen Federakundearen Lehendakaria izan zen. 1931ko uztaileko 22an, unibertsitatean greba aldarrikatu zuen eta zuziri ikaragarria piztu zuen. Berehala greba orokorra egin zen. Uztailaren 26an, lehendakariak dimizioa eman zuen. Julio Barrenetxearen hasiera politikoa izan zen hau. Hurrengo urteetan Alderdi Sozialistan sartu zen.
Temuco-ko diputatua izan zen 1937 eta 1941. urteen artean, eta 1941tik 1945ra, Santiagon. 1937. urtean, Peñaflorren zegoen Alemaniar eskolan ideia naziak sartzen hari zirela eta asteburuetan tiro txapelketak egiten zirela bertanzalatu zuen, eta honek, eskolaren itxierarekin amaitu zuen.
Partiduak, Marxismora jo zuenen alderditik atera zen. Hainbat alderdi txikietan egon zen, eta hauek alderdi nagusi bat osatu zuten; Partido Nacional. Partido Nacional-a sortu zenean, Julio lehenengo Lehendakaria izan zen. Karguan bi urte egon zen.
1945 eta 1956. urteen artean, diplomatikoa ere izan zen, Kolonbian enbaxadorea izan zen. 1960.eko hamarkadan, Indian izan zen enbaxadore.
1979ko abenduaren 8an zendu zen.

## Kanpo estekak

* Datuak: Q5862065
# Julio Ariza

Julio Ariza Irigoyen (Zarrakaztelu, Euskal Herria, 1957ko otsailaren 5a) nafar enpresaburu eta politikari ohia da.
Nafarroako Unibertsitatean zuzenbidea ikasi ondoren, Kataluniara joan zen. Aleix Vidal-Quadrasen garaian, Kataluniako Parlamentuan sartu zen Espainiako Alderdi Popularraren zerrendetan. Hala ere, Jose María Aznarrek Jordi Pujolen laguntza onartu zuenean, politika utzi zuen.
Madrilera joan eta Radio Intereconomía irrati-katea erosi zuen. Horri esker, Intereconomía taldea sortu zuen.

## Erreferentziak

* ↑ Abizenak Ariza Irigoyen idaztea euskal herritar honen aukera pertsonala da. Izan ere, Euskaltzaindiak, euskara baturako, Aritza Irigoien onartu du deitura horien grafiatzat. Ikus Euskal Onomastikaren Datutegia.
* ↑ «Julio Ariza, posiblemente el navarro más influyente en España» Navarra Confidencial.
* Datuak: Q6309106
# Jaguariaíva

Jaguariaíva Brasilgo udalerri bat da, Paraná estatuan kokatua. 35.141 biztanle ditu 1.453,066 km²ko eremuan.

## Ikus, gainera

* Paraná

## Kanpo estekak

* Datuak: Q1803599
* Multimedia: Jaguariaíva / Q1803599
# Jaguaripe

Jaguaripe Brasilgo udalerri bat da, Bahiako estatuan kokatua. 17.659 biztanle ditu 865,233 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1761843
* Multimedia: Jaguaripe / Q1761843
# Jaguariúna

Jaguariúna Brasilgo udalerri bat da, São Pauloko estatuan kokatua. 58.722 biztanle ditu 141,391 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1645067
* Multimedia: Jaguariúna / Q1645067